10 - 0 sprettur íslensku stelpnanna stríddi slóvakíska liðinu en dugði ekki til Íslenska kvennalandsliðið tapaði með 17 stiga mun á móti Slóvakíu , 72 - 55 , í fyrsta heimaleik sínum í undankeppni EM 2017 . Íslensku stelpurnar stóðu sig vel á móti liðinu sem endaði í níunda sæti á Evrópumótinu síðasta sumar . Íslenska liðið hefur þar með tapað tveimur fyrstu leikjum sínum í undankeppninni en næstu leikur liðsins verða síðan á móti Portúgal ( úti ) og Ungverjalandi ( heima ) í febrúar . Íslensku stelpurnar hafa spilað flotta vörn stærsta hluta leikjanna og hafa látið Eurobasket-lið Ungverja og Slóvakíu hafa fyrir öllu í þessum fyrstu Evrópuleikjum liðsins í sex ár með vinnusemi sinni og góðri baráttu . Helena Sverrisdóttir var atkvæðamest með 16 stig , 10 stoðsendingar og 6 fráköst en Pálína Gunnlaugsdóttir skoraði 14 stig og tók 5 fráköst . Sigrún Sjöfn Ámundadóttir , Sandra Lind Þrastardóttir og Gunnhildur Gunnarsdóttir skoruðu allar fimm stig en Gunnhildur spilað ekkert síðustu 22 mínútur leiksins vegna meiðsla . Byrjunin var erfið en eins og seinna í leiknum þá gáfust íslensku stelpurnar aldrei upp . Þær skoruðu ekki fyrstu fjórar mínútur leiksins og lentu bæði 7 - 0 og 12 - 2 undir í upphafi leiks . Slóvakíska liðið var síðan átta stigum yfir eftir fyrsta leikhlutann , 19 - 11 og með sjö stiga forystu í hálfleik , 40 - 33 . Slóvakísku stelpurnar virtust vera að stinga af þegar þær skoruðu sex fyrstu sig seinni hálfleiksins og komust þrettán stigum yfir , 46 - 33 . Þá kom hinsvegar besti kafli íslensku stelpnanna í leiknum sem unnu næstu fimm mínútur 10 - 0 og minnkuðu muninn í þrjú stig þegar tæpar mínútur voru eftir af þriðja leikhlutanum . Helena Sverrisdóttir fékk tækifæri til að jafna metin með þriggja stiga skoti en það gekk ekki . Slóvakía gaf aftur í og var níu stigum yfir , 52 - 43 , fyrir lokaleikhlutann . Íslenska liðið náði að minnka muninn niður í sjö stig , 56 - 49 , þegar sex mínútur voru eftir en slóvakíska liðið kom muninum upp í sautján stig með því að vinna lokakafla leiksins 16 - 6 . Frammistaða íslensku stelpnanna lofar góðu fyrir framhaldið . Þetta voru fyrstu tveir keppnisleikir liðsins á móti liðum sem voru í úrslitakeppni á síðasta EM á undan og þetta voru því stór skref fyrir íslenska liðið . Íslenska liðið hélt báðum liðum í 72 stigum og sýndi að liðið getur spilað góðan varnarleik . Um leið og sóknarleikurinn slípast betur ættu stelpurnar að gefa tekið fleiri skref í rétta átt í framhaldinu .